recursal/SuperWikiNEXT-32B huggingface dataset:
Τα ***Annales Barenses*** είναι ανώνυμο σύνολο χρονικών συγγραμμένων στην πόλη του Μπάρι, κατά την διάρκεια του ύστερου 11ου αιώνα. Κατά την περίοδο της συγγραφής τους, το Μπάρι αποτελούσε το προπύργιο της Βυζαντινής Αυτοκρατορίας στη Νότια Ιταλία.

Τα *Annales Barenses* σχετίζονται στενά με το χρονικό του Λούπου Πρωτοσπαθάριου και το *Anonymi Barensis Chronicon*. Τα *Annales Barenses* καλύπτουν χρονική περίοδο εκτεινόμενη από τον θάνατο του Πάπα Γρηγορίου του Μέγα, το 605, έως την εκλογή του Πέτρου Γ΄, Αρχιεπισκόπου της Ατσερέντζα, το 1102. Θεωρούνται ιδιαίτερα χρήσιμα ως πηγή σχετικά με την σύντομη χρονική περίοδο μεταξύ 1041-43.

Παραπομπές
----------

1. ↑  (Αγγλικά) Hiram Kümper (2012), «Annales Barenses», στο: Graeme Dunphy, επιμ. *Encyclopedia of the Medieval Chronicle*, ανακτήθηκε στις 17 Σεπτεμβρίου 2016 .
2. ↑  (Αγγλικά) William J. Churchill (1979), *The* Annales Barenses *and the* Annales Lupi Protospatharii*: Critical Edition and Commentary*,  .

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 292776243
* BNF: cb125100297 (data)
* BNE: XX3813135

 |

 |
Ο **Άγιος Αυτόνομος** (πέθανε το 313) ήταν χριστιανός μάρτυρας. Λέγεται πως ήταν Ιταλός επίσκοπος που δραπέτευσε τον διωγμό του Διοκλητιανού μεταναστεύοντας στη Βιθυνία της Μικράς Ασίας. Δίδαξε τον Χριστιανισμό στην περιοχή, υπηρέτησε ως πρώτος επίσκοπος του Βιθυνίου, και στη συνέχεια μαρτύρησε. 

Εορτάζεται στις 12 Σεπτεμβρίου από την Ορθόδοξη Εκκλησία.

Υμνολογία
---------

Απολυτίκιο (Ἦχος α΄)
*Ἐκ Δυσμῶν ἀνατείλας ὡς ἀστὴρ οὐρανόφωτος,* 
*καὶ πρὸς τὴν Ἐώαν ἐκλάμψας, ταὶς ἀκτίσι τῶν τρόπων σου,*
*τὸν Ἥλιον τῆς δόξης Ἰησοῦν, ἐδόξασας ἀθλήσει σου στερρῆ·*
*διὰ τοῦτο ἐδοξάσθης θεουργικῶς, Αὐτόνομε Πατὴρ ἠμῶν.*
*Δόξα τῷ δεδωκότι σοὶ ἰσχύν, δόξα τῷ σὲ στεφανώσαντι,*
*δόξα τῷ ἐνεργοῦντι διὰ σοῦ, πᾶσιν ἰάματα.*

Εξωτερικοί σύνδεσμοι
--------------------

* ορθόδοξος συναξαριστής

Περαιτέρω ανάγνωση
------------------

* Clive Foss, «St. Autonomus and His Church in Bithynia», Dumbarton Oaks Papers, τομ. 41, Studies on Art and Archeology in Honor of Ernst Kitzinger on His Seventy-Fifth Birthday (1987), σσ. 187–198.
Τα μέταλλα αποτελούνται από θετικά ιόντα, τοποθετημένα συμμετρικά σε κρυσταλλικό πλέγμα. Στο εσωτερικό του μετάλλου υπαρχουν εγκλωβισμένα *ελεύθερα* ηλεκτρόνια δηλαδή ηλεκτρόνια που δεν ανήκουν στα ιόντα του μετάλλου. Πάνω σε αυτά ασκούνται δυνάμεις από τα θετικά ιόντα του κρυσταλλικού πλέγματος. Οι δυνάμεις αυτές έχουν τυχαίες διευθύνσεις και για αυτό μπορούμε να θεωρήσουμε ότι η συνολική δύναμη πάνω σε κάθε ένα ελεύθερο ηλεκτρόνιο είναι μηδέν. Ως αποτέλεσμα τα ηλεκτρόνια μπορουν να κινούνται ελεύθερα μέσα στο μέταλλο.

Όταν ένα από αυτά τα ηλεκτρόνια λόγω της ταχύτητάς του καταφέρει να απομακρυνθεί από το μέταλλο, πάνω του ασκούνται ελκτικές δυνάμεις από τα ιόντα του πλέγματος αλλά αυτή τη φορά η συνολική δύναμη είναι τέτοια που τείνει να επαναφέρει το ηλεκτρόνιο στην επιφάνεια του μετάλλου.

Για να μπορέσει ένα ηλεκτρόνιο να υπερνικήσει τις ελκτικές δυνάμεις και να διαφύγει οριστικά πρέπει να έχει αρκετή κινητική ενέργεια (σύμβολο {\displaystyle \ E\_{K}\ }). Στις συνήθεις όμως συνθήκες η *μέγιστη κινητική ενέργεια* (σύμβολο {\displaystyle \ E\_{K\_{max}}\ }) των ελεύθερων ηλεκτρονίων δεν είναι αρκετή για να υπερνικηθούν οι ελκτικές δυνάμεις. Έτσι για να μπορέσει ένα ηλεκτρόνιο να διαφύγει χρειάζεται να του δοθεί με κάποιο τρόπο επιπλέον ενέργεια.

Η *ελάχιστη ενέργεια* που πρέπει να προσφερθεί σε ένα ελεύθερο ηλεκτρόνιο ώστε να μπορέσει να εγκαταλείψει οριστικά την επιφάνεια του μετάλλου ονομάζεται **έργο εξαγωγής** ή **έργο εξόδου** (σύμβολο {\displaystyle \ b\ }) του μετάλλου και είναι ένα μέγεθος χαρακτηριστικό για κάθε μέταλλο. Η ενέργεια μπορεί να προσφερθεί με θέρμανση του μετάλλου ή με φωτισμό της επιφάνειάς του με κατάλληλη ηλεκτρομαγνητική ακτινοβολία. Τα εκπεμπόμενα ηλεκτρόνια ονομάζονται και **φωτοηλεκτρόνια**.
Οι **Riva** ήταν μια ποπ ροκ μπάντα από το Ζαντάρ της ΣΔ Κροατίας, τότε Γιουγκοσλαβίας, στα τέλη της δεκαετίας του 1980.

Μετά το σχηματισμό τους το 1986, το συγκρότημα εμφανίστηκε στο Zagrebfest το 1988. Το τραγούδι τους "Rock Me" κέρδισε τον διαγωνισμό τραγουδιού της Eurovision 1989 στην Ελβετία, με 137 βαθμούς, μια νίκη που χαρακτηρίστηκε απροσδόκητη. Ηταν η πρώτη και μόνη νίκη για τη Γιουγκοσλαβία.

Ο διαγωνισμός διοργανώθηκε στο Ζάγκρεμπ το 1990. Το γκρουπ διαλύθηκε το 1991.

Μέλη
----

* Εμίλιγια Κόκιτς (φωνητικά)
* Νταλιμπόρ Μουσάπ (πλήκτρα, φωνητικά, ιδρυτής και ηγέτης)
* Νενάντ Νακίτς (μπάσο, φωνητικά)
* Ζβονιμίρ Ζριλίτς (κιθάρα, φωνητικά)
* Μπόσσκο Κολίτς (ντράμς)

Παραπομπές
----------

1. ↑  O'Connor, John Kennedy The Eurovision Song Contest – The Official History. Carlton Books, UK. 2007 ISBN 978-1-84442-994-3

Εξωτερικοί σύνδεσμοι
--------------------

* Dalibor Musap's official website (establisher and leader of the group RIVA)
* Emilija Kokić's official website
Η **Ένωση Συγγραφέων Τρόμου** (αγγλικά: Horror Writers Association, HWA) είναι διεθνής μη κερδοσκοπική οργάνωση επαγγελματιών συγγραφέων και εκδόσεων αφιερωμένη στην προώθηση των ενδιαφερόντων των συγγραφέων τρόμου και σκοτεινής φαντασίας.

Ιστορία
-------

Ιδρύθηκε το 1985 με τη βοήθεια μερικών από τους μεγάλους του είδους, Τζο Ρ. Λάνσντεΐλ, Ρόμπερτ ΜακΚάμον και Ντιν Κουντζ, ωστόσο καθιερώθηκε το 1987, την πρώτη χρονιά που παρέδωσε τα πρώτα Bram Stoker Awards. 

Το αρχικό όνομα της Ένωσης ήταν HOWL (Horror and Occult Writers League, δηλ. Ομάδα Συγγραφέων Τρόμου και Αποκρυφισμού), αλλά όταν οργανώθηκαν επίσημα άλλαξε σύντομα σε Horror Writers of America (Συγγραφείς Τρόμου της Αμερικής). Η Ένωση έχει πλέον μέλη και τμήματα σε πολλές ηπείρους όπως η Βόρεια Αμερική, η Ευρώπη, η Αυστραλία, η Ρωσία και η Ασία, οπότε άλλαξε ξανά το όνομά της στο υπάρχον.

Ο οργανισμός είναι ευρέως γνωστός για την προώθηση και παράδοση της διάκρισης Bram Stoker Award, που απονέμεται σε ετήσια βάση και αφορά το ύψιστο επίτευγμα στον τρόμο και τη σκοτεινή φαντασία. Επίσης, παρουσιάζει το ετήσιο Lifetime Achievement Award (Βραβείο Επιτεύγματος Ζωής) μέχρι σε τρία άτομα εν ζωή, τα οποία έχουν κάνει σημαντική συνεισφορά στη γραφή των θεμάτων του τρόμου και της σκοτεινής φαντασίας κατά τη διάρκεια όλης τους της ζωής. Επιπλέον, η Ένωση παρουσιάζει και άλλα βραβεία, όπως το Specialty Press Award και το Silver Hammer Award.

Πρόεδροι
--------

| Πρόεδρος | Θητεία |
| --- | --- |
| Τζον Έντρουαρντ Λόσον | (2022–παρόν) |
| Τζον Παλισάνο | (2019-2022) |
| Λίσα Μόρτον | (2014–2019) |
| Ρόκι Γουντ | (2010–2014) |
| Ντέμπρα ΛεΜπλάνκ | (2006–2010) |
| Γκάρι Α. Μπράουνμπεκ | (2005–2006) |
| Τζόζεφ Νασίζ | (2002–2005) |
| Ντέιβιντ Νίαλ Ουίλσον | (2001–2002) |
| Ρίτσαρντ Λέιμον | (2000–2001) |
| Σ. Π. Σόμτοου | (1998–2000) |
| Τζάνετ Μπέρλινερ | (1997–1998) |
| Μπράιαν Λάμλι | (1996–1997) |
| Λόρενς Βατ-Έβανς | (1994–1996) |
| Ντένις Έτσισον | (1992–1994) |
| Κρεγκ Σο Γκάρντνερ | (1990–1992) |
| Τσέλσι Κουίν Γιάρμπρο | (1988–1990) |
| Τσαρλς Λ. Γκραντ | (1987–1988) |
| Ντιν Κουντζ | (1986–1987) |

Παραπομπές
----------

1. ↑  «About Us». *Horror Writers Association* (στα Αγγλικά). Ανακτήθηκε στις 3 Ιουλίου 2023.
2. 1 2  «Horror Writers Association - The Bram Stoker Awards». *web.archive.org*. 13 Απριλίου 2014. Αρχειοθετήθηκε από το πρωτότυπο στις 13 Απριλίου 2014. Ανακτήθηκε στις 3 Ιουλίου 2023.
3. ↑  «Horror Writers Association - The Bram Stoker Awards». *web.archive.org*. 13 Απριλίου 2014. Αρχειοθετήθηκε από το πρωτότυπο στις 13 Απριλίου 2014. Ανακτήθηκε στις 3 Ιουλίου 2023.
4. ↑  locusmag (19 Σεπτεμβρίου 2022). «Silver Hammer Award Renamed». *Locus Online* (στα Αγγλικά). Ανακτήθηκε στις 3 Ιουλίου 2023.
5. ↑  admin (4 Ιουνίου 2017). «HWA History». *Horror Writers Association* (στα Αγγλικά). Ανακτήθηκε στις 3 Ιουλίου 2023.

Εξωτερικοί σύνδεσμοι
--------------------

* Επίσημος ιστότοπος
* Bram Stoker Awards
Το "**Seven Nation Army**" (η και "**7 Nation Army**") είναι ένα τραγούδι του αμερικανικού rock συγκροτήματος The White Stripes, το οποίο συμπεριλήφθηκε στον δίσκο τους *Elephant*, του 2003. Ένα μήνα πριν την κυκλοφορία του δίσκου, το τραγούδι κυκλοφόρησε και ως single, το πρώτο από τον εν λόγω δίσκο. Το single έφτασε στο νούμερο 1 των αμερικανικών *Billboard* Alternative Songs, θέση που διατήρησε για τρεις εβδομάδες. Το κομμάτι κέρδισε και Grammy στην κατηγορία Καλύτερο Rock Τραγούδι. 

Πρόκειται πιθανώς για το γνωστότερο τραγούδι του συγκροτήματος με κύριο χαρακτηριστικό του το riff του που ακούγεται σαν χαλί σχεδόν σε όλο το τραγούδι. Συχνά συγκαταλέγεται ανάμεσα στα σπουδαιότερα τραγούδια της δεκαετίας του 2000, ενώ λόγω της χαρακτηριστικής μελωδίας του riff, αυτή χρησιμοποιείται σε αθλητικά γεγονότα, καθώς και σε πολιτικές διαμαρτυρίας και πορείες, σε όλο τον κόσμο. Για την προώθηση του κομματιού κυκλοφόρησε και video clip.

Παραπομπές
----------

1. ↑  «The White Stripes - Chart history - Billboard». *www.billboard.com*. Αρχειοθετήθηκε από το πρωτότυπο στις 4 Μαΐου 2018. Ανακτήθηκε στις 25 Δεκεμβρίου 2017.
2. ↑  «Top Songs of the 2000s». Αρχειοθετήθηκε από το πρωτότυπο στις 25 Ιουλίου 2016. Ανακτήθηκε στις 6 Ιανουαρίου 2017.
3. ↑  Seven Nation Army: the indiest football anthem ever?, guardian.co.uk

Εξωτερικοί σύνδεσμοι
--------------------

* Seven Nation Army στο YouTube
Ο **Άλοϋς/Λουδοβίκος Α΄**, γερμ. Aloys(ius) Ι (14 Μαΐου 1759 - 24 Μαρτίου 1805) από τον Οίκο του Λίχτενσταϊν ήταν πρίγκιπας του Λίχτενσταϊν (1781-1805).

Βιογραφία
---------

Ήταν ο πρώτος επιζήσας γιος τού Φραγκίσκου-Ιωσήφ Α΄ πρίγκιπα του Λίχτενσταϊν και της Λεοπολδίνης, κόρης τού Φραγκίσκου-Φιλίππου κόμη του Στέρνμπερκ.

Όταν ήταν νέος ενεγγράφη στο στρατό, αλλά λόγω της ασθενούς υγείας του, αποσύρθηκε. Το μεγάλο του ενδιαφέρον ήταν η δασοκομία και η κηπουρική: φύτευσε πολλά εξωτικά δένδρα στις εκτάσεις του για οικονομικούς και αισθητικούς λόγους. Επίσης στόλισε το πάρκο Άισγκρουμπ με διακοσμημένα κτήρια. Υποστήριξε τις εργασίες εξόρυξης στις περιοχές του στη Μοραβία με σκοπό το κέρδος· για τον λόγο αυτόν έφτιαξε σιδερένιες κατασκευές στο Ολομόουτς.

Ο Άλοϋς Α΄ επέκτεινε τη βιβλιοθήκη στο Λίχτενσταϊν με την αγορά ολόκληρων συλλογών βιβλίων. Με τον αρχιτέκτονά του Γιόζεφ Χάρντμουτ σχεδίασε ένα νέο ανάκτορο στη Βιέννη. Μίσθωνε μία εποχική θεατρική ομάδα και ένα μόνιμο μουσικό σύνολο. Κατά τη διακυβέρνησή του στο Λίχτενσταϊν έγινε η τελευταία καρατόμηση, της Μπάρμπαρα Έρνι για κλοπή.

Χρίστηκε ιππότης του Τάγματος του Χρυσόμαλλου Δέρατος. Απεβίωσε στη Βιέννη σε ηλικία 46 ετών, άτεκνος και τον διαδέχθηκε ο επόμενος αδελφός του Ιωάννης Α΄.

Οικογένεια
----------

Νυμφεύτηκε την Καρολίνα (1768-1831), κόρη του Ιωάννη-Γουλιέλμου κόμη του Μάνντερσαϊτ-Μπλάνκεναϊμ· δεν απέκτησαν τέκνα.

Παραπομπές
----------

1. 1 2 3  «Liechtenstein, Alois Joseph Fürst von» (Γερμανικά) σελ. 139.
2. ↑  p11508.htm#i115076. Ανακτήθηκε στις 7  Αυγούστου 2020.
3. 1 2  Darryl Roger Lundy: (Αγγλικά) *The Peerage*.

Πηγές
-----

* Ο πριγκιπικός Οίκος του Λίχτενσταϊν

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 10916081
* ISNI: 0000 0000 1555 1420
* GND: 129115460
* NKC: mzk2015879926

 |

 |
To **Layla** είναι ένα τραγούδι του συγκροτήματος Derek and the Dominos, που γράφτηκε από τον Έρικ Κλάπτον και τον Τζιμ Γκόρντον, και κυκλοφόρησε το 1970 στον δίσκο *Layla and Other Assorted Love Songs*. Είναι, επίσης, γνωστό, επειδή τα μέρη του γράφτηκαν ξεχωριστά από τους δύο καλλιτέχνες.

Οι στίχοι του κομματιού είναι εμπνευσμένοι από ένα περσικό ποίημα του 5ου αιώνα, ονόματι *Λέιλα και Ματζνουν*, το οποίο αργότερα διασκευάστηκε από τον Νιζαμί, με ένα αντίτυπο να φτάνει στα χέρια του Ίαν Ντάλας, ο οποίος με τη σειρά του το έδωσε στον Κλάπτον. Το βιβλίο παρακίνησε τον Κλάπτον, το οποίο έχει ως επίκεντρο τον έρωτα ενός νεαρού για μία όμορφη νεαρή κοπέλα, που όμως δεν μπορεί να την κάνει δική του, με αποτέλεσμα να τρελαθεί.

Το Layla στην αρχική του κυκλοφορία δεν σημείωσε κάποια εμπορική επιτυχία. Με το πέρας του χρόνου, το κομμάτι έχει δεχθεί ευνοϊκές κριτικές και συγκαταλέγεται ανάμεσα σε σπουδαιότερα rock κομμάτια όλων των εποχών. Ωστόσο, δύο επανεκτελέσεις έχουν γνωρίσει εισπρακτική επιτυχία, η πρώτη το 1972 και η άλλη 20 χρόνια αργότερα, σε μία ακουστική εκτέλεση από τον Κλάπτον. Το 2004, συμπεριλήφθηκε στη λίστα του περιοδικού *Rolling Stone*, Κατάλογος με τα 500 σημαντικότερα τραγούδια όλων των εποχών, καταλαμβάνοντας την 27η θέση, ενώ η ακουστική του εκτέλεση κέρδισε ένα Grammy Καλύτερου Rock Τραγουδιού.

Παραπομπές
----------

1. ↑  McKeen 2000, σελ. 127.
2. ↑  Santoro 1995, σελ. 62.
3. ↑  Paul Gambaccini et al. *Derek and the Dominoes (sic) – Layla and Other Assorted Love Songs*. Retrieved 6 July 2005.
4. ↑  «The Rolling Stone 500 Greatest Songs of All Time: #27: Derek and the Dominos, "Layla"». *Rolling Stone* magazine. Ανακτήθηκε στις 14 Ιουνίου 2011.
5. ↑  «Grammy Awards: Best Rock Song». *National Academy of Recording Arts and Sciences*. Rock On The Net. Ανακτήθηκε στις 3 Ιανουαρίου 2016.

Βιβλιογραφία
------------

* Armani, Luciano (Δεκεμβρίου 2008). *Premi della FIMI italiana* [*FIMI certifications*] (στα Ιταλικά). Milan, Italy.
* Clapton, Eric (2007). *The Autobiography*. New York City: Broadway Books.
* Coleman, Ray (1985). *Clapton!*. Warner Books.
* Fuld, William J. (1998). *The New Zealand Charts – A Red Chart?* (2 έκδοση). Fuld Pressings.
* Keane, Kerry (24 Ιουνίου 2004). *Crossroads Guitar Auction – Eric Clapton and Friends for the Crossroads Centre*. *Christie's*. Rockefeller Plaza, New York City, United States: Christie's New York.
* Marsh, Dave (Νοεμβρίου 1982). *The Book of Rock Lists*Απαιτείται δωρεάν εγγραφή. Dell Books. ISBN 978-0440575801.
* McKeen, William (2000). *Rock and roll is here to stay: an anthology*. W. W. Norton & Company.
* Reid, Jan (2007). *Layla and Other Assorted Love Songs by Derek and the Dominos*. Rock of Ages.
* Santoro, Gene (1995). *Dancing in Your Head: Jazz, Blues, Rock, and Beyond*. Oxford University Press US.
* Tatsaku, Ren (Δεκεμβρίου 2011). *The Oricon Sales Report* (στα Ιαπωνικά). Tokyo, Japan: Oricon Style – Recording Industry Association of Japan.

Εξωτερικοί σύνδεσμοι
--------------------

* Allmusic's review of "Layla"
* Bobby Whitlock & CoCo Carmel
* "Layla" lyrics
* "Reason to Rock" review
* Layla Covers by Various Artists
Ο **Άξελ Γιοχάνεσεν** (*Aksel Vilhelmsson Johannesen*, 8 Νοεμβρίου 1972-) είναι δικηγόρος και πολιτικός από τα νησιά Φερόες , πρωθυπουργός από τις 22 Δεκεμβρίου 2022 έχοντας διατελέσει ξανά στο αξίωμα αυτό από τις 15 Σεπτεμβρίου 2015 ως τις 16 Σεπτεμβρίου 2019. Ανήκει στο Σοσιαλδημοκρατικό Κόμμα.

Προφίλ
------

Γεννήθηκε στο Κλάκσβικ. Το 2004 απέκτησε Μάστερ Νομικής από το Πανεπιστήμιο της Κοπεγχάγης και από το 2007 ως την ενασχόλησή του με την πολιτική εργάστηκε ως δικηγόρος στο Τόρσχαβν. Ήταν πρόεδρος του ποδοσφαιρικού συλλόγου της Κλάκσβικ, με το όνομα Klaksvíkar Ítróttarfelag, στην οποία συνήθιζε να παίζει από την παιδική του ηλικία.

Ο Άξελ είναι γιος του πρώην πολιτικού Βίλχελμ Γιοχάνεσεν,.

### Εκλογές 2008

Στις γενικές εκλογές του 2008 ο Άξελ Γιοχάνεσεν ήταν ο πρώτος αναπληρωματικός στο κοινοβούλιο (Løgting) και μερικές φορές κέρδισε μία έδρα στο κοινοβούλιο. Στις 16 Ιουλίου 2009 ανέλαβε υπουργός Υγείας. Μετά την παραίτησή του, τον Φεβρουάριο του 2010 και διορίστηκε υπουργός Οικονομικών. Παράλληλα, εξελέγη στην ηγεσία του Σοσιαλδημοκρατικού Κόμματος στις 5 Μαρτίου 2011. Στις 6 Απριλίου διορίστηκε αναπληρωτής πρωθυπουργός. Στις 14 Νοεμβρίου 2011 η κυβέρνηση ανανεώθηκε. 

### Πρωθυπουργίες

Την 1η Σεπτεμβρίου 2015 νικητής αναδείχθηκε με ποσοστό 25,1% στις γενικές εκλογές το κόμμα του Γιοχάνεσεν, που πήρε ο ίδιος 2.405 ψήφους, αποτελώντας ένα νέο ρεκόρ στο είδος του για το σχολείο.

Ανέλαβε πρωθυπουργός στις 15 Σεπτεμβρίου 2015 και παρέμεινε ως το αξίωμα ως τον Σεπτέμβριο του 2019, μετά την ήττα του στις γενικές εκλογές.

Έπειτα από τις γενικές εκλογές του 2022 επανήλθε στην πρωθυπουργία και ορκίστηκε στις 22 Δεκεμβρίου 2022.

Παραπομπές
----------

1. ↑  (φεροϊκή γλώσσα) *FaroeSoccer*. 961. Ανακτήθηκε στις 16  Μαΐου 2022.
2. ↑  in.fo/news-detail/her-eru-niggju-landsstyrisfolkini.
3. ↑  «Landsstýrisfólk - Føroya Landsstýri». Ανακτήθηκε στις 27  Δεκεμβρίου 2022.
4. ↑  Rana, Hallur av (15 Σεπτεμβρίου 2015). «Hetta er nýggja landsstýrið» (στα Φεροϊκά). in.fo. Αρχειοθετήθηκε από το πρωτότυπο στις 22 Οκτωβρίου 2015. Ανακτήθηκε στις 15 Σεπτεμβρίου 2015.
5. ↑  «Logting.fo, Aksel V. Johannesen». Αρχειοθετήθηκε από το πρωτότυπο στις 20 Οκτωβρίου 2015. Ανακτήθηκε στις 16 Σεπτεμβρίου 2015.
6. ↑  «j.fo, From the history of the Social Democratic Party of the Faroe Islands». Αρχειοθετήθηκε από το πρωτότυπο στις 2 Φεβρουαρίου 2014. Ανακτήθηκε στις 16 Σεπτεμβρίου 2015.
7. ↑  ft.dk
8. ↑  Samuelsen, Ingi (2015-09-02). «Aksel breaks all records». Αρχειοθετήθηκε από το πρωτότυπο στις 2015-09-05.. Ανακτήθηκε στις 2015-09-02.
9. ↑  Samuelsen, Ingi (22 Δεκεμβρίου 2022). «Hesi manna nýggja landsstýrið». *portal.fo*. Portal.fo. Ανακτήθηκε στις 22 Δεκεμβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Aksel V Johannesen στο Wikimedia Commons
To **«ad usum Delphini»** είναι λατινική φράση που σημαίνει «προς χρήση του Δελφίνου» (δηλαδή του Διαδόχου). Ο βασιλιάς της Γαλλίας Λουδοβίκος ΙΔ΄ επιθυμούσε να μη μάθει ο γιος του και Διάδοχος του θρόνου (επίσης ονόματι Λουδοβίκος) πράγματα που θα έβλαπταν «τα χρηστά του ήθη». Με συμβουλή λοιπόν του δούκα Μοντωζιέ, διέταξε να εκδοθεί μία σειρά βιβλίων στη λατινική που θα χρησιμοποιούνταν και από τον γιο του. Την έκδοση των λογοκριμένων αυτών βιβλίων διεύθυναν και επιμελήθηκαν οι παιδαγωγοί του νεαρού διαδόχου πρίγκιπα Πιερ-Ντανιέλ Υέ και Ζακ Μπενίν Μποσσυέ, καθώς και η λόγια Ανν Ντασιέ. Η συλλογή έφθασε τους 64 τόμους, που εκδόθηκαν από το 1670 μέχρι το 1698. Κάτω από τον τίτλο των βιβλίων αυτών γραφόταν η φράση «ad usum [serenissimi] Delphini», η οποία έμεινε έτσι παροιμιώδης στην παγκόσμια ιστορία των εκδόσεων: Αναφερόταν στους επόμενους αιώνες από ξένους συγγραφείς, και βεβαίως περισσότερο από τους Γάλλους, προκειμένου να δηλωθεί ότι μία έκδοση έγινε αποκλειστικά για την εξυπηρέτηση κάποιου σκοπού. Ο κατάλογος των εκδόσεων του Λουδοβίκου ΙΔ΄ περιλαμβάνει αρκετά κλασικά έργα, τόσο αρχαίων Ρωμαίων συγγραφέων όσο και του Ρακίνα, τα οποία «ακρωτηριάσθηκαν» για χάρη των «χρηστών ηθών» του Διαδόχου.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 2 (1968), σελ. 120

Εξωτερικοί σύνδεσμοι
--------------------

* Εκδόσεις των *Ad Usum* σε PDF Αρχειοθετήθηκε 2021-10-06 στο Wayback Machine. (από τον 19ο αιώνα)
* Οι «Κλασικοί του Δελφίνου» στην *Encyclopaedia Britannica*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4699904-8

 |

 |
Ο **Άρα** (ισπανικά: *Río Ara*) είναι ένα ποτάμι στα βορειοανατολικά της Ισπανίας, στη νότια πλαγιά των Πυρηναίων, που πηγάζει στα νότια του ορεινού όγκου της Βινιαμάλα (*Viñamala*), ο οποίος υψώνεται στα 3.298 μ, ανάμεσα σε παγετώνες. Σύντομα συμβάλει με τον ποταμό Αράθας (*Arazas*), που πηγάζει στο Λας Σορόρες (*Las Sorores*), και περνά μέσα από μια κοιλάδα λαξεύοντας τους πάγους, την κοιλάδα της Ορδέσα. Η άνω λεκάνη του βρίσκεται στις παρυφές του Εθνικού Πάρκου της Ορδέσα και του Μόντε Περδίδο. Η άνω κοιλάδα του είναι ένα τυπικό παράδειγμα παγετωνικής κοιλάδας. Στην είσοδο του μακρού φαραγγιού της Χάνοβας (*Jánovas*) πρόκειται να κατασκευαστεί ένα φράγμα. Σήμερα τον κύριο πληθυσμό της κοιλάδας του Άρα αποτελεί η Βολτάνια. Εκβάλλει στον ποταμό Σίνκα στο ύψος της πόλης Αίνσα.

Ο ποταμός Άρα στην κοιλάδα της Ορδέσα

Εξωτερικοί σύνδεσμοι
--------------------

* Ποταμός Άρα από τον Alfredo Ollero
* Εθνικό πάρκο της Ορδέσα και του Μόντε Περδίδο

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άρα (ποταμός)** |
Ο **Άουγκουστ Χάινριχ Κούλμάγερ** (γερμ. *August Heinrich Kuhlmeyer*, 1781 - 1865) υπήρξε Πρώσος και Βεστφαλός κρατικός υπάλληλος.

Βιογραφία
---------

Γεννηθηκε στις 3 Μαΐου 1781 στην Χάβελμπεργκ. Η καταγωγή του ήταν από αστική οικογένεια της Βέρντερ αν ντερ Χάβελ, που αργότερα εγκαταστάθηκε στο Βραδεμβούργο παρά τον Χάβελ. Ο πατέρας του, Κρίστιαν Γκόττλιμπ Λούντβιχ Κούλμάγερ, δούλευε ως νομικός σύμβουλος (Syndikus) στα γραφεία της μητρόπολης στην Χάβελμπεργκ. Μητέρα του ήταν η Σαρλόττε Καταρίνα Χάουπτμανν. Αδελφός του ήταν ο Λούντβιχ Βίλχελμ.

Ξεκίνησε την σταδιοδρομία του το 1801 ως μαθητευόμενος στο Πολεμικό και Κρατικό Επιμελητήριο (Kriegs- und Domänenkammer), και σε ανέβηκε τις βαθμίδες μέχρι τον ανώτερο νομάρχη (Oberpräfekt) το 1816 στην Χάιλιγκενστατ. Μετά την κατάργηση του βασιλείου της Βεστφαλίας διορίστηκε διευθυντής της κυβέρνησης (Regierungsdirektor) στο Μίντεν το 1816, ανώτατος οικονομικός σύμβουλος (Geheimer Ober-Finanzrat) και γενικός διευθυντής των φόρων (Generaldirektor der Steuern) στο Βερολίνο. Διετέλεσε πρόεδρος του επιμελητηρίου των φόρων της Πρωσίας (Chefpräsident der preußischen Oberrechnungskammer) από το 1842. Έργο του ήταν η εναρμόνιση των φόρων στην επικράτεια του νεοσύστατου Γερμανικού Τελωνειακού Ομίλου.

Αφού συνταξιοδοτήθηκε το 1851 παντρεύτηκε ένα χρόνο αργότερα την Μαριάννε Πέτρι, με την οποία είχε δεσμό από νεαρός. 

Απεβίωσε στις 26 Σεπτεμβρίου 1865 στην Γκέρλιτς του Βερολίνου.

Πηγές
-----

* Straubel Rolf, *Biographisches Handbuch Der Preußischen Verwaltungs- Und Justizbeamten 1740-1806/15*, Bd. I (= Einzelveröffentlichungen der Historischen Kommission zu Berlin, Bd. 85), München 2009. (S. 541)
* Kuhlmeyer, in: *Genealogisches Handbuch bürgerlicher Familien*, hg.v. Koerner Bernhard, Bd. 8 (1901), S. 145 – 148.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4246148122899395200009
* GND: 1120413109

 |

 |
Η **Ηλέκτρα (Elektra)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,12. Ανακαλύφθηκε το 1873 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από τις ΗΠΑ, και έλαβε το όνομα της εκδικήτριας ηρωίδας της ελληνικής μυθολογίας.

Οι διαστάσεις της Ηλέκτρας εκτιμώνται σε 215 × 155 × 12 χλμ.. Η μάζα της υπολογίσθηκε με βάση την τροχιά του δορυφόρου της (βλ. παρακάτω) σε 12,8 τετράκις εκατομμύρια τόνους, πράγμα που αντιστοιχεί σε μεγάλη για αστεροειδή πυκνότητα: 3,8 γραμμάρια ανά κυβικό εκατοστό. Η μέση επιτάχυνση της βαρύτητας στον ισημερινό της Ηλέκτρας εκτιμάται σε 7 cm/sec², δηλαδή η βαρύτητα εκεί είναι 140 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 130 m/sec.

Ο φασματικός τύπος της Ηλέκτρας είναι **G** (ανθρακούχος με πυριτικά, όπως και ο τύπος της Δήμητρας). Το άλβεδό της είναι 0,076 και η μέση θερμοκρασία στην επιφάνειά της εκτιμάται σε 116 βαθμούς Κελσίου κάτω από το μηδέν, αλλά η μέγιστη μπορεί να ανέλθει στους 23 °C υπό το μηδέν.

Η Ηλέκτρα περιστρέφεται γύρω από τον εαυτό της μία φορά κάθε 5 ώρες και 31 λεπτά.

Δορυφόρος
---------

Στις 15 Αυγούστου 2003 ένας μικρός φυσικός δορυφόρος της Ηλέκτρας με απόλυτο μέγεθος 14,5 ανακαλύφθηκε από τους W.J. Merline, P.M. Tamblyn, C. Dumas, L.M. Close, C.R. Chapman και F. Menard με το τηλεσκόπιο Keck II της Χαβάης. Φέρει το προσωρινό «όνομα» **S/2003 (130) 1**. Η διάμετρός του εκτιμάται σε 4 χλμ. και περιφέρεται περί την Ηλέκτρα σε μέση απόσταση 1.170 χλμ. περίπου από την επιφάνειά της με ταχύτητα ως προς αυτή 23 m/sec (83 χιλιόμετρα την ώρα), συμπληρώνει δηλαδή μία περιφορά γύρω της σε λίγο λιγότερο από 4 γήινες ημέρες. Θεωρώντας παρόμοια σύσταση με την Ηλέκτρα, η μάζα του δορυφόρου πρέπει να ανέρχεται σε 400 δισεκατομμύρια τόνους.

Παραπομπές
----------

1. ↑  *JPL Small-Body Database*. 2000130.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 129 Αντιγόνη | 130 Ηλέκτρα | 131 Βάλα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Το ***Mickey Mania: The Timeless Adventures of Mickey Mouse*** είναι side-scroller βιντεοπαιχνίδι πλατφόρμας που αναπτύχθηκε από την Traveller's Tales και κυκλοφόρησε από τη Sony Imagesoft για τα Sega Mega Drive, Mega CD και Super Nintendo Entertainment System το 1994. Στο παιχνίδι, ο παίκτης ελέγχει τον χαρακτήρα της Disney, Μίκυ Μάους, ο οποίος πρέπει να προχωρήσει μέσα από τα επίπεδα, κάθε ένα σχεδιασμένο και βασισμένο σε κλασσικά καρτούν με πρωταγωνιστή τον ίδιο, από το 1928 έως το 1990. Το παιχνίδι επανακυκλοφόρησε το 1996 στο PlayStation, υπό τον τίτλο ***Mickey's Wild Adventure***.

Τρόπος παιχνιδιού
-----------------

Το λογότυπο του παιχνιδιού.
Το *Mickey Mania* είναι παιχνίδι πλατφόρμας, όπου ο παίκτης χειρίζεται τον Μίκυ Μάους μέσα από διάφορες περιοχές, που απεικονίζουν καρτούν στα οποία πρωταγωνίστησε στο παρελθόν, από το ντεμπούτο του στο *Steamboat Willie* ως το τότε πιο πρόσφατο, *The Prince and the Pauper*. Ο Μίκυ μπορεί να επιτεθεί στους αντιπάλους του είτε πηδώντας πάνω τους, είτε πετώντας τους μάρμαρα, τα οποία βρίσκονται στο εκάστοτε επίπεδο, σε περιορισμένο αριθμό. Ο Μίκυ μπορεί να αντέξει μέχρι πέντε χτυπήματα. Τα επίπεδα του παιχνιδιού προσφέρουν μία πληθώρα προκλήσεων για να αντιμετωπίσει ο παίκτης.

Τα επίπεδα του παιχνιδιού βασίζονται κατά σειρά στα εξής καρτούν όπου έχει εμφανιστεί ο Μίκυ: *Steamboat Willie* (1928), *The Mad Doctor* (1933), *Moose Hunters* (1937), *Lonesome Ghosts* (1937), *Mickey and the Beanstalk* (1947), *The Band Concert* (1935) (δεν συμπεριλήφθηκε στην εκδοχή του Super NES), *The Prince and the Pauper* (1990).

Παραπομπές
----------

1. ↑  (Αγγλικά) *redump.org*.

Εξωτερικοί σύνδεσμοι
--------------------

* *Mickey Mania: The Timeless Adventures of Mickey Mouse* στο GameSpot
* *Mickey Mania: The Timeless Adventures of Mickey Mouse* στο IGN
* *Mickey Mania: The Timeless Adventures of Mickey Mouse* στο GameFAQs
Ο **Ίγκορ Αλεξάντροβιτς Νόβικοφ** (ρωσικά: *Игорь Александрович Новиков*‎· Ντρέζνα, ΕΣΣΔ 19 Οκτωβρίου 1929 - Αγία Πετρούπολη 30 Αυγούστου 2007) ήταν Σοβιετικός αθλητής του πεντάθλου και αγωνιζόταν στην Ντινάμο Ερεβάν.

Βιογραφία
---------

### Αθλητής

Από τα 10 του χρόνια άρχισε να ασχολείται με το κολύμπι στο Ερεβάν(Αρμενία)όπου μετακόμισε μαζί με τους γονείς του το 1934, σε ηλικία 5 ετών. Μετά την νίκη του το 1951 στο Σοβιετικό πρωτάθλημα πεντάθλου του ГТО (*Готов к труду и обороне СССР*: Έτοιμος για την εργασία και για την άμυνα της ΕΣΣΔ) εντάσσεται στην Εθνική Νέων της Σοβιετικής Ένωσης στο πένταθλο. Το 1956 στους Ολυμπιακούς Αγώνες της Μελβούρνης ο Νόβικοφ με την Εθνική της Σοβιετικής Ένωσης κερδίζει στους αγώνες ενώ το 1957, 1958, 1959 και το 1961 κερδίζει τα Παγκόσμια πρωταθλήματα στο ατομικό και στο ομαδικό. Το 1964 στους Ολυμπιακούς Αγώνες του Τόκιο κερδίζει το δεύτερο χρυσό μετάλλιο με την Εθνική της ΕΣΣΔ και το αργυρό μετάλλιο στο ατομικό.

### Προπονητής

Το 1956 τελειώνει την καριέρα του ως αθλητής και γίνεται προπονητής, προπονώντας αρχικά τη *Σχολή Νέων αθλητών πεντάθλου του Ερεβάν* και μετά την Εθνική Νέων της ΕΣΣΔ στο μοντέρνο πένταθλο. Από το 1969 μέχρι το 1984 ήταν αντιπρόεδρος της Αθλητικής Επιτροπής της Αρμενίας ενώ από το 1977 μέχρι το 1991 ήταν πρόεδρος του *Σοβιετικού Ομίλου Μοντέρνου Πένταθλου*. Από το 1988 μέχρι το 1992 ήταν πρόεδρος του *Παγκοσμίου Ομίλου Μοντέρνου Πεντάθλου και Διάθλου*, και από το 1993 ο επίτιμος πρόεδρός του. Από τον Δεκέμβρη του 1993 μέχρι το θάνατο του (ίσως από ξαφνικό έμφραγμα), τον Αύγουστο του 2007, ζούσε στην Αγία Πετρούπολη.

Βραβεία, τίτλοι και διακρίσεις
------------------------------

* Πρωταθλητής Ολυμπιακών Αγώνων(1956, 1964)
* Δευτεραθλητής Ολυμπιακών Αγώνων(1960, 1964)
* Παγκόσμιος Πρωταθλητής (1957, 1958, 1959, 1961)
* Σοβιετικός Πρωταθλητής(4 φορές)

### Βραβεία

* Master of Sport U.S.S.R(Мастер спорта СССР)(1957)
* Master Trainer U.S.S.R(Заслуженый тренер СССР)(1968)
* Order of the Red Banner of Labour

Παραπομπές
----------

1. ↑  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.
2. ↑  «Olympedia» (Αγγλικά) 2006.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 85144648413640552572

 |

 |
Συντεταγμένες: 41°45′N 20°39′E﻿ / ﻿41.750°N 20.650°E﻿ / 41.750; 20.650

Έκταση της Άπερ Ρέκα στη βορειοδυτική Βόρεια Μακεδονία, στα σύνορα με το Κοσσυφοπέδιο και την Αλβανία
Η **Άπερ Ρέκα** (σλαβομακεδονικά: Горна Река‎, *Gorna Reka*; αλβανικά: Reka e Epërme‎) είναι μια γεωγραφική και εθνογραφική υποπεριοχή της περιοχής Ρέκα στη δυτική Βόρεια Μακεδονία. Περιλαμβάνει οικισμούς όπως το πάνω αριστερό μέρος του Δήμου Μαυρόβο και Ροστούσα και του Δήμου Γκόστιβαρ.

Εξωτερικοί σύνδεσμοι
--------------------

* Πολυμέσα σχετικά με το θέμα  Upper Reka στο Wikimedia Commons

  


|  |  |
| --- | --- |
| 

|  |
| --- |
| * Πύλη:Βόρεια Μακεδονία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 245399910
* LCCN: n2014036108
* NKC: ge960659

 |

 |
Το **Microsoft Office** 2019 είναι η τελευταία έκδοση του Microsoft Office. Διατέθηκε στις 24 Σεπτεμβρίου 2018 στα Windows 10 και στο Mac OS. Κάποιες δυνατότητες που στην έκδοση 2016 είχαν μεταφερθεί στο Office 365 επέστρεψαν σε αυτήν την έκδοση.

Ιστορικό
--------

Στις 27 Απριλίου 2018 η Microsoft διέθεσε την έκδοση Microsoft Office 2019 Technical Preview στα Windows 10, ενώ στις 12 Ιουνίου 2018 διέθεσε την Technical Preview έκδοση για Mac OS. Στις 24 Σεπτεμβρίου 2018 η έκδοση 1808 του Office 2019 κυκλοφόρησε στις ΗΠΑ.

Δυνατότητες
-----------

Το Office 2019 περιλαμβάνει πολλές από τις λειτουργίες που έχουν κυκλοφορήσει προηγουμένως στο Office 365, καθώς και νέες δυνατότητες κινούμενης εικόνας στο PowerPoint, συμπεριλαμβανομένων των μορφολογικών και ζουμ χαρακτηριστικών και νέους τύπους και διαγράμματα στο Excel για ανάλυση δεδομένων. Το Office 2019 μπορεί να εγκατασταθεί σε Windows 10, Windows Server 2019, macOS 10.15 Catalina, macOS 10.14 Mojave, macOS 10.13 High Sierra. Το OneNote απουσιάζει από τη σουίτα καθώς η έκδοση UWP του OneNote που συνοδεύει τα Windows 10 την αντικαθιστά. Το OneNote 2016 μπορεί να εγκατασταθεί ως προαιρετική δυνατότητα του Office. Για χρήστες Mac, η λειτουργία Focus θα κυκλοφορήσει στο Word, οι 2D χάρτες θα κυκλοφορήσουν στο Excel και νέες μεταβάσεις Morph και η υποστήριξη SVG και εξαγωγές βίντεο 4K θα κυκλοφορήσουν στο PowerPoint.

Το Office 2019 θα λάβει πέντε χρόνια mainstream υποστήριξης, αλλά θα λάβει μόνο δύο χρόνια εκτεταμένης υποστήριξης.

|  |  |  |  |  |  |
| --- | --- | --- | --- | --- | --- |
| 

| π • σ • ε
Εκδόσεις του Microsoft Office |
| --- |
|  |
| Εκδόσεις για Windows | 
4 | 97 | 2000 | XP | 2003 | 2007 | 2010 | 2013 | 2016 | 2019 |  |

 |
174567 Βάρντα | Ανακάλυψη |
| --- |
|  |
| Ανακαλύφθηκε από |  J.A. Larsen  |
| Ανακαλύφθηκε στις | 21 Ιουνίου 2003 |
| Χαρακτηριστικά τροχιάς |
| Αφήλιο |  52,11 AU |
| Περιήλιο |  39,05 AU |
| Ημιάξονας τροχιάς |  45,58 AU |
| Εκκεντρότητα |  0,143 |
| Περίοδος περιφοράς |  307,76 χρόνια |
| Κλίση |  21.52° ως προς την Εκλειπτική |
| Μήκος του ανερχόμενου σημείου |  184,12°  |
| Όρισμα του περιηλίου |  184,62°  |
| Δορυφόροι |  1  |
| Φυσικά Χαρακτηριστικά |
|  Διαστάσεις |  792+91-84  km |
| Μάζα |  ~6,1 ×1020 kg |
| Μέση πυκνότητα |  ~2,0? g/cm3 |
| Επιφανειακή Βαρύτητα στον Ισημερινό |  ~0,214? m/s2 |
| Ταχύτητα Διαφυγής |  ~0,4044? km/s |
| Αστρονομική περίοδος περιστροφής |  5,9 h |
| Λευκαύγεια |  0,09 |
| Φαινόμενο μέγεθος |  20,5 |
| Απόλυτo μέγεθος |  3,4  |

Η **Βάρντα** (αγγλικά: *Varda*), με προσωρινό προσδιορισμό *2003 MW12*, είναι ένα μεγάλο αντικείμενο της ζώνης του Κάιπερ, με διάμετρο περίπου 800 χιλιόμετρα. Ανακαλύφθηκε το 2003. Τις 16 Ιανουαρίου 2014 ανακοινώθηκε ότι θα ονομαστεί Βάρντα, από τη φανταστική βασίλισσα των Βάλαρ και κύριο χαρακτήρα της μυθολογίας που επνεύστηκε ο Τζον Ρόναλντ Ρούελ Τόλκιν.

Τροχιά
------

Τo αφήλιο του είναι 52,1 ΑΜ από τον Ήλιο, το περιήλιο 39 ΑΜ από τον Ήλιο και η μέση απόστασή του από τον Ήλιο είναι 45,6 ΑΜ. Περιφέρεται γύρω από τον Ήλιο σε 308 χρόνια, με ταχύτητα 4,38 m/s. Κλίση 21,5 μοίρες. Έχει παρατηρηθεί 68 φορές, από το 1980 μέχρι το 2010.

Φυσικά Χαρακτηριστικά
---------------------

Η διάμετρός του υπολογίζεται με βάση παρατηρήσεις από το διαστημικό τηλεσκόπιο Χέρσελ ότι είναι περίπου 800 χιλιόμετρα. Το αλβέδο του υπολογίζεται ότι είναι 0,1. Υπολογίζεται με κάποιες μικρής διάρκειας φασματικές παρατηρήσεις ότι έχει περίοδο περιφοράς 5,9 ώρες.

Δορυφόρος
---------

Ένας δορυφόρος, ο Ίλμαρε (Βάρντα Ι), ανακαλύφθηκε σε μια φωτογραφία που τραβήχθηκε τις 26 Απριλίου 2009 από το Διαστημικό Τηλεσκόπιο Χαμπλ. Ο δορυφόρος είναι 1,45 βαθμούς πιο αχνός από το κύριο αντικείμενο και υπολόγιζεται ότι έχει διάμετρο περίπου 350-400 χιλιόμετρα. Η απόσταση που χωρίζει τα δύο σώματα υπολογίστηκε σε 4.200 χιλιόμετρα.

Σημειώσεις
----------

1. 1 2 3  JPL Small-Body Database Broswer, ανακτήθηκε 9 Νοεμβρίου 2009
2. 1 2  TNOs are Cool: A survey of the trans-Neptunian region. X. Analysis of classical Kuiper belt objects from Herschel\* and Spitzer observations p. 18
3. ↑  M.P.C. 86285, 2014 Jan. 16, p. 431
4. ↑  «(174567) 2003 MW12». Robert Johnston. 20 Σεπτεμβρίου 2011. Ανακτήθηκε στις 6 Μαΐου 2013.
Ο **Άγιος Γεώργιος Μεσαίου Καρλοβασίου** λεγόμενος και ως *Φανερωμένος* είναι απλή μονόκλιτη θολοσκέπαστη βασιλική.

Τοποθεσία
---------

Βρισκεται σε λόφο σε μικρή απόσταση προς τα νότια του οικισμού του Μεσαίου Καρλοβασίου στο δρόμο που οδηγεί από αυτόν στη Λέκα.

Ονομασία-αναφορές
-----------------

Μνημονεύεται σε έγγραφο της μονής Προφήτη Ηλία του 1625 και σε πατριαρχικό σιγίλλιο του 1797. Παλιότερα ήταν μετόχι της μονής της Μεγάλης Παναγιάς. Η σχετική παράδοση αναφέρει πως κατά τον εποικισμό του νησιού ανακαλύφθηκε το μετόχι αυτό μέσα σε πυκνό δάσος γι' αυτό κι έλαβε την επωνυμία *φανερωμένος*. Χρονικά τοποθετείται στα 1567.

Περιγραφή
---------

Πρόκειται για απλή μονόκλιτη θολοσκέπαστη βασιλική.

Οι εσωτερικές της διαστάσεις της κάτοψης είναι 4,00 Χ 7,35 μ. και ύψος 4,70 μ ως την κορυφή του θόλου. Η εσωτερική επιφάνεια του θόλου μαζί με την κόγχη είναι ανεπίχρηστη από λαξευτούς ορθογώνιους θολίτες, ελαφρά οξυκόρυφη, και στις γενέσεις της χωρίζεται από τους τοίχους με λίθινη εξέχουσα ταινία (κοσμητή) λαξευμένη σε κοιλόκυρτο κυμάτιο. Ίσως είναι προϊόν δυτικής επιρροής, προερχόμενης από την Δωδεκάνησο και ειδικά τη γειτονική Πάτμο ή κατά τη Γενουατική κατοχή. Η είσοδος είναι στα πλάγια στην άκρη του βορινού τοίχου (αντί της μέσης του δυτικού), λόγω τεχνικών ζητημάτων δηλαδή της υψομετρικής διαφοράς μεταξύ της στάθμης του φυσικού εδάφους στην τελεταία θέση και του δαπέδου του ναού. Η κόγχη του ιερού είναι μικρή, χαμηλή, κτισμένη στο κάτω μέρος, καμπυλη εξωτερικά, και συμμετρικά πλαισιομένη από τις μικρότερες και άνισες κόγχες της πρόθεσης και του διακονικού. Παράθυρο μοναδικό είναι στο μέσο του βορινού τοίχου, ενώ παλιότερα υπήρχε μάλλον στην άκρη του νότιου τοίχου, απεναντι από τη είσοδο, που σήμερα είναι ντουλάπι, και πλάι σε αυτό, στο μέσο του ίδιου τοίχου, είναι ανοιγμένη μια αβαθής χαμηλή τοξωτή κόγχη. Το σημερινό τέμπλο είναι ξυλόγλυπτο, απλό, το δάπεδο στρωμένο με τσιμεντόπλακες και οι τοίχοι επιχρισμένοι.

Παραπομπές
----------

1. 1 2  Παπαϊωάννου 1997, σελ. 35.
2. ↑  Παπαϊωάννου 1997, σελ. 36.

Πηγές
-----

* Παπαϊωάννου, Κωνσταντίνος (1997). *Εκκλησίες και μοναστήρια της Σάμου*. Αθήνα: Πνευματικό Ίδρυμα Σάμου «Νικόλαος Δημητρίου».
To **Anaconda** είναι τραγούδι της Αμερικανίδας καλλιτέχνιδας Νίκι Μινάζ, από το τρίτο στούντιο άλμπουμ της, The Pink Print (2014). Κυκλοφόρησε στις 4 Αυγούστου 2014 από την Young Money Entertainment, Cash Money Records, και τη Republic Records ως το δεύτερο single από το δίσκο. Την παραγωγή του κομματιού αναλάβε ο Polow Da Don και Da Internz. Το εξώφυλλο του "Anaconda" συζητήθηκε πολύ στο Διαδίκτυο λόγω της αποκαλυπτικότητας του. Δέχθηκε γενικά θετικές κριτικές από τους κριτικούς μουσικής. Εμπορικά, το τραγούδι ήταν μια διεθνής επιτυχία φτάνοντας στο νούμερο 2 των Hot 100 των ΗΠΑ. Πέρασε οκτώ συνεχόμενες εβδομάδες στην πρώτη δεκάδα εκεί. Πήγε στο top ten στην Αυστραλία, τον Καναδά, την Ιρλανδία, τη Νέα Ζηλανδία και το Ηνωμένο Βασίλειο. 

Ένα συνοδευτικό βίντεο για το τραγούδι σκηνοθετημένο από τον Colin Tilley βγήκε στις 19 Αυγούστου 2014. Μετά την κυκλοφορία του βίντεο, έσπασε το ρεκόρ για τα περισσότερα views σε μία μέρα στο Youtube, με 19,6 εκ. που το κατείχε μέχρι τον προηγούμενο μήνα. 

Επίσης αναφέρεται πως το τραγούδι είναι μια διασκευή του τραγουδιού "Baby Got Back" του Sir Mix-a-Lot από το 1992.

Παραπομπές
----------

1. ↑  Trust, Gary. «Taylor Swift's Shake It Off Debuts at No.1 on hot 100». *billboard.com*. Billboard. Ανακτήθηκε στις 27 Αυγούστου 2014.
2. ↑  «57th Annual GRAMMY Awards Nominees». Ανακτήθηκε στις 5 Δεκεμβρίου 2014.
Ο **Έθελρικ της Ντέιρα** (*Æthelric*, ... - π. 604) βασιλιάς της Ντέιρα (περί το 588 - περί το 604) ήταν μεγαλύτερος γιος και διάδοχος του Αέλα της Ντέιρα αλλά η ιστορική του ύπαρξη αμφισβητείται. Το Αγγλοσαξωνικό χρονικό στο *έγγραφο Α* αναφέρει ότι τον Αέλα της Ντέιρα διαδέχθηκε ο μεγαλύτερος γιος του Έθελρικ (588). Ο Βέδας αναφέρει αντίστοιχα ότι το έτος 604 δέχθηκε επίθεση και ανατράπηκε από τον Έθελφριθ της Βερνικίας αλλά οι συνθήκες παραμένουν ανεξιχνίαστες. Το γεγονός ότι ο Έντουιν της Νορθουμβρίας ένας από τους μικρότερους αδελφούς του Έθελρικ εξορίστηκε δείχνει ότι πραγματικά ο Έθελφριθ είχε κατακτήσει εκείνη την χρονιά την Ντέιρα και ο ίδιος ο Έθελρικ έπεσε στην μάχη. Ο Έθελφριθ κυβέρνησε τα δυο βασίλεια την Ντέρια και την Βερνικία σε ένα ενωμένο βασίλειο το οποίο ονομάστηκε Νορθουμβρία μέχρι την εποχή που σκοτώθηκε και ο ίδιος σε μάχη (616) και αποκαταστάθηκε η βασιλική δυναστεία της Ντέιρα από τον Έντουιν εξόριστο αδελφό του Έθελρικ.

Παραπομπές
----------

1. ↑  Anglo-Saxon Chronicle (MS A) s.a. 588.
2. ↑  Bede, Historia Ecclesiastica, I.34, III.6; Historia Brittonum, chapter 61.

Πηγές
-----

* Kirby, D.P. The Earliest English Kings. London, 1991. 56-8.
* Miller, M. "The dates of Deira." Anglo-Saxon England 8 (1979): 35–61.
* Yorke, Barbara. Kings and Kingdoms of Early Anglo-Saxon England. London, 1990. p. 77.

|  |
| --- |
| Έθελρικ της Ντέιρα **Οίκος της Ντέιρα** **Θάνατος:** 604 |
| Βασιλικοί τίτλοι |
| ΠροκάτοχοςΑέλα της Ντέιρα | **Βασιλιάς της Ντέιρα**588 - 604 | ΔιάδοχοςΈθελφριθ της Βερνικίας |



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Æthelric of Deira  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Όγχησμος** και **Αγχιασμός** ήταν αρχαία ελληνική πόλη και λιμάνι της Ηπείρου, την οποία είχαν κτίσει οι Χάονες, οι οποίοι ήταν αρχαίο ελληνικό φύλο. 

Η Όγχησμος, βρισκόταν στη Χαονία, ανάμεσα στον Πάνορμο και στην Κασσιόπη. Αρχικά λεγόταν Αγχίσου λιμήν και είχε ένα ιερό της Αφροδίτης της Ευπλοίας. Μεταγενέστερα, το λιμάνι αναφέρεται και με τις ονομασίες Όχησμος, Όγχης λιμήν, Αγχιασμός και Ούχησμος. Είναι ο σύγχρονος όρμος των Άγιων Σαράντα. Στα μέσα του 6ου π.Χ. αιώνα, την πόλη λεηλάτησαν οι Οστρογότθοι.

Παραπομπές
----------

1. ↑  Βαλκάνιος πραματευτής: Οδοιπορία μνήμης σε Ελληνικές κοινότητες και παροικίες, Χρήστος Ζαφείρης, Εξάντας, 1998, σελ. 171
Για άλλες χρήσεις, δείτε: Ίλος.
Στην ελληνική μυθολογία ο **`Ιλος** αυτός ήταν δισέγγονος του ήρωα Ιάσονα. Συγκεκριμένα, ήταν γιος του Μερμέρου, γιου του Φέρητα του Β΄, ο οποίος με τη σειρά του ήταν γιος του Ιάσονα και της Μήδειας. Γι' αυτό και στην *Οδύσσεια* (ραψωδία α, στίχος 259) ο Ίλος αναφέρεται ως **«Μερμερίδης»**, δηλαδή γιος του Μερμέρου. Ο Ίλος αυτός βασίλεψε στην πόλη Εφύρα. Από τη μάγισσα προγιαγιά του είχε κληρονομήσει το μυστικό των αλάθευτων φαρμάκων, καλών και κακών (φάρμακο/φαρμάκι). Πήγε λοιπόν να τον συναντήσει ο Οδυσσέας πριν φύγει για τον Τρωικό Πόλεμο, για να του ζητήσει δηλητήριο να βουτήξει μέσα τα βέλη του. Αλλά ο Ίλος αρνήθηκε, φοβούμενος μήπως τον τιμωρήσουν οι θεοί για την πράξη του αυτή.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Για άλλες χρήσεις, δείτε: Ίμερος.

Στην ελληνική μυθολογία ο **Ίμερος** είναι ελάσσων θεότητα που ανήκει στην ακολουθία της θεάς Αφροδίτης, όπως ο Πόθος και η Πειθώ. 

Ο Ίμερος είναι η προσωποποίηση της σφοδρής ερωτικής επιθυμίας, του ερωτικού πόθου θα λέγαμε σήμερα. Ο Ησίοδος στη *«Θεογονία»* του  τον μνημονεύει ως αδελφό του Έρωτα και του Αντέρωτα, και γιο της Αφροδίτης και του θεού Άρη. Επίσης, συνδέεται με τις Χάριτες και τις Μούσες. 

Ο Παυσανίας γράφει  ότι στα Μέγαρα υπήρχε μαρμάρινο άγαλμα του Ιμέρου, έργο του γλύπτη Σκόπα, ενώ άλλο άγαλμα του Ιμέρου, έργο του Πραξιτέλη υπήρχε και στις Θεσπιές. Παρά ταύτα δεν έχουν διασωθεί παραστάσεις του, παρά μόνο σε πήλινα αγγεία της Αττικής και της Ερέτριας, στα οποία και επιγράφεται και το όνομά του.

Προέλευση λέξης
---------------

***Ὁ ἵμερος, τοῦ ἱμέρου*** η αρχική λέξη μας, που προέρχεται από το ρήμα ***ἱμείρω***, που σημαίνει ποθώ, θέλω πολύ. Η ινδοευρωπαϊκή ρίζα \*si-smer-jo έχει να κάνει με το θυμάμαι, αλλά και το σκέπτομαι. Επομένως, ο ***ἵμερος*** που προκύπτει περιγράφει εκείνη την κατάσταση κατά την οποία η σκέψη μας προσκολλάται σε κάτι, το σκεφτόμαστε έντονα, γινόμαστε μανιακοί να το αποκτήσουμε, γιατί το έχουμε βάλει ως στόχο.

Αναφορές
--------

1. ↑  Ησίοδου, Θεογονία(64, 201)
2. ↑  Παυσανίας (Α 43, 6)
3. ↑  «Ίμερος». *liberal.gr*. Αρχειοθετήθηκε από το πρωτότυπο στις 23 Ιουνίου 2019.
Συντεταγμένες: 12°20′22.81″S 40°36′3.31″E﻿ / ﻿12.3396694°S 40.6009194°E﻿ / -12.3396694; 40.6009194

Το **Ίμπο** (πορτογαλικά: *Ibo*) ή **Νησί Ίμπο** (*Ilha do Ibo*) είναι κοραλλιογενές νησί της Μοζαμβίκης στα Νησιά Κιρίμπας στον Ινδικό ωκεανό. Είναι σχεδόν όλο αστικοποιημένο με έδρα την πόλη Ίμπο, η οποία είναι και η πρωτεύουσα όλης της συνοικίας. Αναπτύχθηκε σαν Μουσουλμανικό εμπορικό λιμάνι. Το 1502 ο Βάσκο ντα Γκάμα έφτασε στο νησί. Το 1609 θωρακίστηκε από τους Πορτογάλους.

Τοποθεσία
---------

Το Ίμπο είναι ένα νησί του Ινδικού ωκεανού. Ανήκει στην Επαρχία Κάμπο Ντελγκάντο, στη Συνοικία Ίμπο, τη μικρότερη συνοικία της Κάμπο Ντελγκάντο. Βρίσκεται βορειοδυτικά της Μοζαμβίκης και κεντρο-δυτικά της Κάμπο Ντελγκάντο. Βρίσκεται μέσα στο Εθνικό Πάρκο του Κιρίμπας.

Γεωγραφία
---------

Το νησί Ίμπο έχει μήκος 4,9 χιλιόμετρα, 4,7 πλάτος και επιφάνεα 9 τ.χμ.. Είναι σχεδόν ολόκληρο αστικοποιημένο. Πρωτεύουσά του είναι η ομώνυμη πόλη Ίμπο, που είναι και η πρωτεύουσα όλης της Συνοικίας Ίμπο.

Ιστορία
-------

Από το 1590 το νησί Ίμπο, που ανήκε στην Πορτογαλία, χρησιμοποιείτο για εμπορικά η δουλεία και το ελεφαντοστό. Έχει αναπτύξει το δεύτερη σημαντικότερο κέντρο εμπορίου στη Μοζαμβίκη. Το 1502 ο Βάσκο ντα Γκάμα έφτασε στο νησί. Αναπτύχθηκε σαν Μουσουλμανικό εμπορικό λιμάνι. 

Στα τέλη του δέκατου όγδωου αιώνα, οι Πορτογάλοι άποικοι έχτισαν το Φρούριο του Σάο Τζοάο, που υπάρχει ακόμα, και η πόλη της Ίμπο, που τότε χρησιμοποιείτο για λίμάνι δουλείας, έγινε η δεύτερη πιο σημαντική μετά το Νησί Μοζαμβίκη.

Οικονομία
---------

Το νησί της Ίμπο είναι γνωστό για τους αργυροχόους του.

Εικόνες
-------

Το Φρούριο Σάντο Αντόνιο ντο Ίμπο
Άνθρωποι στην παραλία του Ίμπο
Βάρκα στο Ίμπο

Δείτε επίσης
------------

* Συνοικία Ίμπο
* Νησί Ματέμο
* Νησί Νιβάβε
* Νησί Κιλάλεα
* Νησί Κιράμπο
* Νησί Κιρίμπα
* Νησί Ρόλας
* Νησί Σενκάρ
* Νησί Φιό

Παραπομπές
----------

1. ↑  Mhaigue, Maria "Ilha do Ibo" no site Pemba-Porto Amélia 28 Ιουλίου 2009

  


|  |  |  |  |
| --- | --- | --- | --- |
| 

| π • σ • ε
Αρχιπέλαγος Κιρίμπα |
| --- |
|  |
| 
* Ίμπο
* Κιλάμπα
* Κιράμπο
* Κιλάλεα
* Κιρίμπα
* Κισίβα
* Ματέμο
* Μετζούμπε
* Νιβάβε
* Ρόλας
* Σενκάρ
* Φιό
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 130461482

 |

 |
Το «**The Being**» είναι b-movie τρόμου σκηνοθετημένο και γραμμένο από την σκηνοθέτη Τζάκι Κονγκ. Πρωταγωνιστούν οι Μάρτιν Λαντάου, Μάριαν Γκόρντον, Τζόσε Φερρέρ, Ντόροθι Μαλόουν καθώς και ο παραγωγός ταινιών χαμηλού προϋπολογισμού Μπιλ Όσκο, ο οποίος εμφανίζεται με το ψευδώνυμο "Ρεξ Κολτρέιν". Η ταινία επικεντρώνεται σε έναν ντετέκτιβ που προσπαθεί να λύσει μια σειρά από αποτρόπαια εγκλήματα και εξαφανίσεις. Ήταν η πρώτη ταινία της Τζάκι Κόνγκ, η οποία σκηνοθέτησε πολλές άλλες ταινίες του ίδιου είδους, συμπεριλαμβανομένου και του Blood Diner, το οποίο έγινε μια αγαπημένη b-movie.

Πλοκή
-----

Τοξικά απόβλητα σε μια μικρή πόλη του Αϊντάχο μετατρέπουν ένα νεαρό αγόρι σε φρικτό μεταλλαγμένο τέρας. Ένας ντετέκτιβ προσπαθεί να μάθει περισσότερα για αυτό το μυστηριώδες ον και να το σταματήσει γιατί σκοτώνει ανθρώπους με πολύ γρήγορο ρυθμό.

Ηθοποιοί και Χαρακτήρες
-----------------------

* Μπιλ Όσκο ως *Μόρτιμερ Λατζ*
* Μάρτιν Λαντάου ως *Γκάρσον Τζόουνς*
* Μάριαν Γκόρντον ως *Λόρι*
* Τζόσε Φερρέρ ως *Δήμαρχος Γκόρντον Λέην*
* Ντόροθι Μαλόουν ως *Μάρτζ Σμιθ*
* Τζέρι Μάρεν ως *Τέρας*

Παραγωγή
--------

Το The Being είναι αξιοσημείωτο ως η πρώτη ταινία της σκηνοθέτη Τζάκι Κονγκ. Τα γυρίσματα ξεκίνησαν το 1980 υπό τον τίτλο "Κυριακή του Πάσχα" (Easter Sunday), πριν τεθεί στο ράφι για τρία χρόνια πριν τελικά κυκλοφορήσει στις 18 Νοέμβρη του 1983 με το σλόγκαν «Ο Απόλυτος τρόμος έχει πάρει μορφή».

Υποδοχή
-------

Η ταινία έχει γνωρίσει αρνητικές κριτικές. Στην ιστοσελίδα αναθεώρησης Rotten Tomatoes είχε λίγες, αλλά ως επί το πλείστον αρνητικές κριτικές. Στο IMDb έχει σήμερα βαθμολογία 3,4/10 συνολικά. Ο Λέοναρντ Μάρτιν έδωσε στην ταινία 11/2 αστέρια από 4 δηλώνοντας ότι το χιούμορ ήταν η μόνη εξοικονόμηση χάριτος στην ταινία, δηλώνοντας ότι "δεν ήταν αρκετό για να ξεπεράσει το Ζ-βαθμού σενάριο και την παραγωγή του".

Κυκλοφορία
----------

Το The Being κυκλοφόρησε σε DVD στις 13 Σεπτεμβρίου 2005 από την Shriek Show σε μορφή ευρείας οθόνης χωρίς ειδικά χαρακτηριστικά. Η Shriek Show το κυκλοφόρησε ξανά στις 31 Ιουλίου 2007 ως μέρος της συλλογής *Mutant Monsters Triple Feature* μαζί με το Ο Εξολοθρευτής της Νύχτας (The Dark) του 1979 καθώς και το Πλάσματα της Αβύσσου (Creatures From the Abyss) του 1994.

Εξωτερικοί Σύνδεσμοι
--------------------

* The Being στο Rotten Tomatoes
* The Being στο Allmovie
* Παρουσίαση της ταινίας στο b-movies.gr


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα The Being  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το ***Theseis*** είναι βιντεοπαιχνίδι δράσης περιπέτειας που αναπτυσσόταν από την ανεξάρτητη εταιρεία Track7 Games το 2004 και σχεδιαζόταν να κυκλοφορήσει στις αρχές του 2008 για τον Ηλεκτρονικό υπολογιστή και το Xbox 360. Η ακύρωσή του συνέπεσε με τη διάλυση της εταιρείας, το 2009. Η ιστορία του ακολουθούσε τον πρωταγωνιστή, Ανδρόνικο Καλογήρου, ο οποίος λαμβάνει ένα τηλεφώνημα από τη θετή αδερφή του, Φοίβη. Αυτή τον πληροφορεί ότι ο πατέρας του, Κώστας, δεν ήταν εξαφανισμένος, όπως νόμιζαν, αλλά νεκρός, έτσι ο παίκτης καλούνταν να λύσει το μυστήριο.

Ανάπτυξη
--------

Το *Theseis* ξεκίνησε να αναπτύσσεται στις αρχές του 2005, και περιλάμβανε στοιχεία δράσης και περιπέτειας, επίλυσης γρίφων σε συνδυασμό με στοιχεία stealth παιχνιδιών. Για το παιχνίδι, η ομάδα ανάπτυξης δημιούργησε νέα μηχανή γραφικών. Το παιχνίδι είχε παρουσιαστεί στην Electronic Entertainment Expo 2006.

Παραπομπές
----------

1. 1 2 3 4 5  «Συνέντευξη από την ομάδα του Theseis game». *Wiggler*. Ανακτήθηκε στις 8 Σεπτεμβρίου 2017.
2. ↑  «Theseis (Game) - Giant Bomb». *Giant Bomb* (στα Αγγλικά). Ανακτήθηκε στις 8 Σεπτεμβρίου 2017.
3. ↑  «Theseis Game Information, Screenshots & Media». *Adventure Gamers* (στα Αγγλικά). Ανακτήθηκε στις 8 Σεπτεμβρίου 2017.
4. ↑  «Theseis (Thesis) [Cancelled - Xbox 360, PS3, PC] - Unseen64». *Unseen64: Beta, Cancelled & Unseen Videogames!*. 11 Μαρτίου 2011. Ανακτήθηκε στις 8 Σεπτεμβρίου 2017.
5. ↑  «Track7 Games - Greek animation» (στα αγγλικά). *Greek animation*.. Ανακτήθηκε στις 2017-09-08.

Εξωτερικοί σύνδεσμοι
--------------------

* Top 11 Canceled Games We Want Devs To Reboot For PS4 And Xbox One Αρχειοθετήθηκε 2015-04-14 στο Wayback Machine. στο Gamepur